Last saved by: Kročian Branislav

OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 3 Pv 395/16/8810-22	Spišská Nová Ves 06.03.2017 
EEČ: 2-68-216-2017
U Z N E S E N I E
Trestná vec:	obv. XXXXX
Trestný čin:	prečin: neodvedenie dane a poistného podľa § 277 odsek 1 Trestného zákona
Rozhodol: 	prokurátor Okresnej prokuratúry Spišská Nová Ves 
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX 2982/27, XXXXX XXXXX, Slovensko
väzba: nie
ktorý je trestne stíhaný pre trestný čin:
-	prečin: neodvedenie dane a poistného podľa § 277 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
- ako konateľ obchodnej spoločnosti XXXXX a zároveň osoba zodpovedná za nakladanie s finančnými prostriedkami spoločnosti v úmysle zadovážiť tejto spoločnosti neoprávnený prospech ušetrením nákladov súvisiacich s plnením odvodových povinností voči príslušným inštitúciám zadržal a neodviedol určenému príjemcovi: 
1/ Sociálnej poisťovni, pobočke v Spišskej Novej Vsi, XXXXX, 052 19 XXXXX v zmysle § 141 ods. 2 a § 143 ods. 2 zákona č.461/2003 Z. z. o sociálnom poistení splatné poistné na sociálne poistenie (nemocenské poistenie, dôchodkové poistenie a poistenie v nezamestnanosti) za zamestnancov za obdobie:
- október 2008 vo výške 295,86 € splatné dňa 30. 11. 2008
- november 2008 vo výške 291,28 € splatné dňa 31. 12. 2008
- december 2008 vo výške 304,95,-€ splatné dňa 31. 01. 2009
- november 2009 vo výške 173,20 € splatné dňa 31.12.2009
2/ - v rozpore s  § 16 ods. 2 písm. a), ods. 4 a § 17 ods. 1 zákona č. 580/2004 Z. z. o zdravotnom poistení zadržal a  neodviedol určenému príjemcovi splatné preddavky na poistné na verejné zdravotné poistenie za zamestnancov spoločnosti a to:
a/ Všeobecnej zdravotnej poisťovni a. s. pobočka XXXXX, Štefánikovo námestie 1, 052 51 XXXXX, IČO 35 937 874 za obdobie:
-	november 2009 vo výške 37,82 € splatné dňa 31. 12. 2009
b/ DÔVERA zdravotnej poisťovni, a. s., XXXXX, 851 01 XXXXX, IČO 35 942 436 za obdobie:
-	august 2008 vo výške 56,71 € splatné dňa 30. 09. 2008
-	september 2008 vo výške 0,16 € splatné dňa 31. 10. 2008
-	november 2008 vo výške 60,24 € splatné dňa 31. 12. 2008
-	december 2008 vo výške 61,60 € splatné dňa 31. 01. 2009
-	november 2009 vo výške 26,00 € splatné dňa 31. 12. 2009
c/ Union zdravotnej poisťovni a. s., XXXXX 29/A, 821 08 XXXXX za obdobie:
-	november 2009 vo výške 10,13 € splatné dňa 31. 12. 2009

d/ Spoločnej zdravotnej poisťovni, a. s., XXXXX 3, 820 05 XXXXX za obdobie:
-	október 2008 vo výške 26,89 € splatné dňa 30. 11. 2008
-	november 2008 vo výške 26,89 € splatné dňa 31. 12. 2008
-	december 2008 vo výške 27,25 € splatné dňa 31. 01. 2009,

a to aj napriek tomu, že z miezd zamestnancov bolo poistné na sociálne poistenie a preddavky na poistné na verejné zdravotné poistenie riadne zrazené, a po výplate čistých miezd spoločnosť disponovala dostatkom finančných prostriedkov na jeho úhradu, finančné prostriedky vo výške 1.398,98 € určené na plnenie odvodových povinností použil na iný ako určený účel, pričom:
- dlžné poistné na sociálne poistenie za mesiace október 2008, november 2008, december 2008, november 2009 bolo Sociálnej poisťovni pobočka XXXXX dňa 19. 03. 2013 zaplatené, 
- dlžné poistné na verejné zdravotné  poistenie za mesiac november 2009 bolo Všeobecnej zdravotnej poisťovni a. s.  pobočka XXXXX dňa 05. 01. 2017 zaplatené, 
 	- dlžné poistné na verejné zdravotné  poistenie za mesiace august 2008, september 2008, november 2008, december 2008 a november 2009  vo vzťahu k DÔVERA zdravotnej poisťovni a. s.,  za mesiac  november 2009 vo vzťahu k Union zdravotnej poisťovni a. s. a  za mesiace október 2008, november 2008 a december 2008 vo vzťahu k  Spoločnej zdravotnej poisťovni, a. s. bolo súčasnému vlastníkovi týchto pohľadávok Slovenskej konsolidačnej, a. s.  dňa 01. 02. 2017 zaplatené,

 	lebo zanikla trestnosť činu.

Odôvodnenie:
Uznesením vyšetrovateľa OKP OR PZ v Spišskej Novej Vsi sp. zn. ORP-741/2-VYS-SN-2016 zo dňa 31.12.2016 bolo podľa § 206 ods. 1 Tr. poriadku vznesené obvinenie XXXXX za skutok právne kvalifikovaný ako prečin neodvedenia dane a poistného podľa § 277 ods. 1 Tr. zákona na skutkovom základe uvedenom v označenom uznesení. 

Vyšetrovateľ ukončil vec s návrhom na zastavenie trestného stíhanie postupom podľa § 215 ods. 1 písm. h) Tr. poriadku s poukazom na ust. § 86 ods. 1 písm. e) Tr. zákona a dňa 24.02.2017 predložil prokurátorovi spisový materiál na rozhodnutie.

Preskúmaním vyšetrovacieho spisu som zistil, že návrh vyšetrovateľa je v celom rozsahu dôvodný.

V priebehu vyšetrovania boli vypočutí obvinený, zástupcovia Sociálnej poisťovne, zdravotných poisťovní, boli tiež zabezpečené listinné dôkazy v podobe výpisov z pokladničnej knihy a iných účtovných dokladov, hlásení zamestnávateľa, bol vypracovaný znalecký posudok, pričom týmito dôkaznými prostriedkami bolo preukázané, že zo strany obvineného došlo ku konaniu popísanému v skutkovej vete tohto uznesenia, teda že obvinený zrazil zamestnancom z hrubých miezd poistné na sociálne poistenie a verejné zdravotné poistenie, pričom po výplate čistých miezd v čase ich splatnosti mal podnikateľský subjekt dostatok finančných prostriedkov na uhradenie odvodových povinností za zamestnancov v stíhanom období v plnej výške.

Obvinený ku skutku nevypovedal, avšak vyšetrovateľovi predložil 2 ústrižky poštových poukážok znejúcich na úhradu súm 37,82 €, ktorú uhradil dňa 05.01.2017 Všeobecnej zdravotnej poisťovni a dňa 30.01.2017 uhradil sumu 349,68 € Slovenskej konsolidačnej poisťovni.

Zavinenie obvineného bolo preukázané predovšetkým výsledkami znaleckého skúmania ako aj listinnými dôkazmi.

Skutkový stav bol ďalej potvrdený aj výpoveďami splnomocnených zástupcov poškodených strán, ktorí sa vyjadrili k celkovej výške neuhradených odvodových povinností za jednotlivé mesiace ako aj k okolnostiam, že dlžné sumy boli zo strany obvineného uhradené.

Zástupca Všeobecnej zdravotnej poisťovne potvrdil platbu 37,82 € ako úhradu poistného za mesiac 11/2009, zástupca Slovenskej konsolidačnej, a. s. vypovedal, že prijatá suma 349,68 € zodpovedá plneniu poistného vo vzťahu k prevzatým pohľadávkam zo strany Dôvery zdravotnej poisťovne, a. s. (za 08/2008 až 11/2008), Union zdravotnej poisťovne, a. s. (za 11/2009) a Spoločnej zdravotnej poisťovne, a. s. (za 10/2008 až 12/2008). Zástupca Sociálnej poisťovne potvrdil, že v rámci úhrady realizovanej dňa 19.03.2013 došlo k úhrade aj za obdobia aktuálne stíhané, teda 10/2008 až 12/2008 a 11/2009.   

Trestná zodpovednosť obvineného tak bola vyššie uvedenými dôkaznými prostriedkami preukázaná, čo umožňuje konanie obvineného bez pochýb kvalifikovať ako prečin neodvedenia dane a poistného podľa § 277 ods. 1 Tr. zákona  s tým, že obvinený dodatočne, do skončenia vyšetrovania, uhradil určeným príjemcom dlžné sumy, čím splnil zákonné podmienky účinnej ľútosti.

Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu.

Podľa § 86 ods. 1 písm. e) Tr. zákona (účinná ľútosť) trestnosť trestného činu zaniká, ak ide o trestný čin neodvedenia dane a poistného podľa § 277 alebo nezaplatenia dane podľa § 278 Tr. zákona, ak splatná daň a jej príslušenstvo alebo dlžné poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Podľa § 86 ods. 2 Tr. zákona trestnosť trestného činu podľa odseku 1 písm. e) nezaniká, ak ide o páchateľa, ktorý bol za obdobný čin v predchádzajúcich dvadsiatich štyroch mesiacoch postihnutý, alebo ak trestné stíhanie páchateľa za obdobný čin bolo v predchádzajúcich dvadsiatich štyroch mesiacoch zastavené z dôvodu zániku trestnosti trestného činu podľa odseku 1.

Z vyšetrovacieho spisu nevyplývajú také okolnosti, ktoré by zakladali tzv. výluku z aplikovania inštitútu účinnej ľútosti v zmysle ust. § 86 ods. 2 Tr. zákona.

Toto boli dôvody, pre ktoré som rozhodol o zastavení trestného stíhania obv. XXXXX za skutok právne kvalifikovaný ako prečin neodvedenia dane a poistného podľa § 277 ods. 1 Tr. zákona z dôvodu zániku trestnosti činu aplikovaním inštitútu účinnej ľútosti.

 	Vzhľadom k vyššie uvedenému považujem toto rozhodnutie za odôvodnené a v súlade so zákonom.
Poučenie:
Proti tomuto uzneseniu môžu obvinený a poškodený podať sťažnosť, ktorá má odkladný účinok. (§ 215 ods. 6 Tr. poriadku)
Sťažnosť sa podáva u orgánu, proti uzneseniu ktorého sťažnosť smeruje, a to do troch dní od oznámenia uznesenia. (§ 187 ods. 1 Tr. poriadku)

JUDr. Branislav Kročian 
prokurátor